Rafbílavæðing í stjórnarráðinu hefur óvæntar afleiðingar í för með sér . Keyptur hefur verið Mercedes-Benz EQC rafmagnsjeppi fyrir Katrínu Jakobsdóttur . Aðsend mynd Hrafnarnir óska Katrínu Jakobsdóttur innilega til hamingju með glænýjan Benz rafmagnsjeppa , sem hún fær eftir nokkra daga . Að vísu verður bíllinn strangt til tekið ekki hennar persónulegi ráðherrabíll , þar sem allir ráðherrabílar eru nú í sameiginlegum rekstri Stjórnarráðsins og gert ráð fyrir að þeir geti færst á milli ráðherra eftir þörfum . Hrafnarnir telja nokkuð ljóst hvers vegna þessi ákvörðun var tekin um svipað leyti og ákveðið var að allir nýir ráðherrabílar yrðu rafbílar . Þó að rafbílar séu sífellt að verða langdrægari þá hefur olían enn vinninginn í þeim efnum auk þess sem það tekur einungis stuttan tíma að fyll’ann . Það lítur ekki sérlega vel út að ráðherrar hafi tvo bíla til umráða , einn rafbíl og einn bensínbíl . Það er langt frá því að vera umhverfisvænt og myndi þar auki flokkast sem bruðl . Þar sem ráðherrabílar eru nú komnir undir einn og sama hattinn geta ráðherrar , án þess að hafa sérstakar áhyggjur af almenningsálitinu , sótt sér bensínbíl þurfi þeir að skutlast út á land . Huginn og muninn er skoðanadálkur sem birtist í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .